ज्ञात हो कि सोमवार को डॉ. अंकिता शुक्ला की लाश साहिबाबाद क्षेत्र में रेलवे ट्रैक पर मिली थी। पुलिस इसे आत्महत्या का मामला मान रही है। उसके मोबाइल से मिली डिटेल के अनुसार उसने अपने प्रेमी को मेल भेजा था, जिसमें आत्महत्या की बात कही थी। सूचना मिलने पर मंगलवार सुबह अंकिता के पिता राजेंद्र नाथ शुक्ल, मां व अन्य रिश्तेदार यहां पहुंचे। पोस्टमार्टम हाउस से शव लेने के बाद हिंडन में अंतिम संस्कार कर दिया। और फिर सभी लौट गए। अंकिता दिल्ली में कहां बतौर पेइंग गेस्ट रहती थी, इन लोगों को नहीं मालूम। इस वजह से सभी लोग यहीं से वापस लखनऊ लौट गए। पिता ने बताया कि करीब दो साल पहले उन्होंने अंकिता की शादी के लिए लड़का देखा था।